Κωνσταντίνος Δουβαλίδης

Ο Κωνσταντίνος Δουβαλίδης (γεν. 10 Μαρτίου 1987) είναι Έλληνας πρωταθλητής του στίβου, ο οποίος αγωνίζεται στα 110 μέτρα με εμπόδια. Ανήκει στον Γ.Σ. Ελ. Βενιζέλο και έχει προπονητή τον Μπάμπη Σδρόλα.

 Γεννήθηκε στη Δράμα. Στο Ευρωπαϊκό πρωτάθλημα στίβου το 2005 την πρώτη χρονιά που αγωνίστηκε στην κατηγορία των εφήβων κατέλαβε την 3η θέση με επίδοση 13.99 στον τελικό ενώ στον προκριματικό αγώνα πήρε την πρώτη θέση με επίδοση 13.78. Στο Παγκόσμιο Πρωτάθλημα εφήβων του 2006 πέτυχε πανελλήνιο ρεκόρ στην κατηγορία με 13.46. Το παλαιό κατείχε ο ίδιος με 13.78 από τις 22 Ιουλίου 2005, επίδοση που είχε σημειώσει στο ευρωπαϊκό πρωτάθλημα εφήβων. Στις 20 Αυγούστου 2006 κατέκτησε το χάλκινο μετάλλιο στην ίδια διοργάνωση, στο Πεκίνο.Ο Έλληνας πρωταθλητής κατέρριψε μάλιστα το πανελλήνιο ρεκόρ εφήβων, με χρόνο 13.39 (είχε κάνει 13.46 στα προκριματικά και 13.72 στα ημιτελικά, καθώς σκόνταψε στο έκτο εμπόδιο) και ανέβηκε στο τρίτο σκαλί του βάθρου. Το 2007, με την είσοδο του νέου έτους, έγινε κάτοχος δύο καλύτερων παγκόσμιων επιδόσεων όλων των εποχών. Μετά την αλλαγή, από την 1η Ιανουαρίου του 2006, στο ύψος των εμποδίων στην κατηγορία εφήβων (0,99 μ.) και το «κλείσιμο» ενός έτους από την εφαρμογή του νέου κανονισμού, κατέχει την κορυφαία επίδοση στον κόσμο στα 60 μ. εμπόδια με 7.50.Το ρεκόρ αυτό σημείωσε στις 11 Φεβρουαρίου 2006, σε ημερίδα κλειστού στίβου στην Παιανία. Ο Δουβαλίδης κατέχει το παγκόσμιο ρεκόρ στα 110 μ. εμπόδια παίδων (ύψος εμποδίων 0,914 μ.) με 13.22, επίδοση που είχε πετύχει στη Σκόπελο στις 2 Οκτωβρίου του 2004, στο μίτινγκ «Πετράλεια». Επιπλέον, με τα 13.39, που σημείωσε το 2006 στα 110 μ. με εμπόδια, ήταν ο 3ος καλύτερος έφηβος εμποδιστής του κόσμου για το 2006, ενώ έγινε ο 9ος όλων των εποχών. Στις 17 Ιουνίου 2007 πέτυχε νέα πανελλήνια επίδοση στα 110 μ. εμπόδια, στο ΟΑΚΑ, στη διάρκεια του Πανελληνίου Πρωταθλήματος ανοικτού στίβου, με 13.59, καταρρίπτοντας το ρεκόρ του Στέλιου Μπίσμπα (Εθνικός ΓΣ), που ήταν 13.61 και είχε σημειωθεί στις 15 Ιουνίου 1996 στο ίδιο στάδιο.Για δεύτερη φορά μέσα σε δεκαπέντε ημέρες, ο Κωνσταντίνος Δουβαλίδης κατέρριψε το πανελλήνιο ρεκόρ στα 110 μ. με εμπόδια, στις 2 Ιουλίου 2007. Ο πρωταθλητής πέτυχε 13.54 στο πλαίσιο του Γκραν Πρι Τσικλητήρεια 2007, που διεξήχθη στο ΟΑΚΑ, και βελτίωσε το 13.59 που είχε σημειώσει στις 17 Ιουνίου. Στις 14 Ιουλίου 2007 στο Ευρωπαϊκό πρωτάθλημα στίβου Νέων-Νέες κατέκτησε το χρυσό μετάλλιο στα 110 μέτρα με εμπόδια. Το 2008 στους Ολυμπιακούς αγώνες και σε ηλικία 21 ετών έφτασε στον ημιτελικό αγώνα μετά από την 1η θέση που πήρε στον προκριματικό αγώνα με επίδοση 13,49 ενώ στον προημιτελικό έκανε επίδοση 13,46 που αποτελούσε νέο πανελλήνιο ρεκόρ στην κατηγορία των Ανδρών.Στον ημιτελικό αγώνα έτρεξε σε χρόνο 13,51 και έμεινε εκτός τελικού για μια θέση και κατέλαβε στην τελική κατάταξη την 11η θέση στους Ολυμπιακούς στο αγώνισμα των 110 μ. με εμπόδια και είναι η καλύτερη θέση μέχρι και σήμερα που έχει καταλάβει ο αθλητής στους Ολυμπιακούς αγώνες. Στο ευρωπαϊκό πρωτάθλημα κλειστού στίβου το Μάρτιο του 2009 ο Δουβαλίδης έφτασε στον ημιτελικό, όπου κατέλαβε την 7η θέση και αποκλείστηκε από τον τελικό.. Τον Μάιο του 2010, στο μίτινγκ "Βενιζέλεια (Χανιά), ¨στα 110 μ. με εμπόδια σημείωσε επίδοση 13,62 (έπιασε το χαμηλό όριο για το Ευρωπαϊκό πρωτάθλημα της Βαρκελώνης). Ο τραυματισμός του λίγες εβδομάδες πριν το ευρωπαϊκό πρωτάθλημα της Βαρκελώνης δεν του επέτρεψε να προκριθεί στον τελικό: τον Ιούλιο του 2010 πήρε την 4η θέση στην 1η προκριματική σειρά με 13.80 και την 18η στο σύνολο και με αντίθετο άνεμο (-1.8 μ/δ). Τον Ιούνιο του 2011 στα "Παπαφλέσσεια" ο Δουβαλίδης έκανε επίδοση 13,76 και εξασφάλισε τη συμμετοχή του στο παγκόσμιο πρωτάθλημα στην Κορέα.Στις 18-19 Ιουνίου το 2011 στο Ευρωπαϊκό πρωτάθλημα εθνικών ομάδων 1ης κατηγορίας κατέλαβε την 3 θέση με επίδοση 13,51 Το 2012 στο Ευρωπαϊκό Πρωτάθλημα στίβου στο Ελσίνκι στον ημιτελικό πήρε την 3 θέση στη γενική κατάταξη με επίδοση 13,36 και ήταν νέο πανελλήνιο ρεκόρ ενώ στον τελικό σκόνταψε στο 2ο εμπόδιο και τερμάτισε στην 8η θέση. Την ίδια χρονιά συμμετείχε στους Ολυμπιακούς αγώνες του Λονδίνου όπου κατέκτησε την 26η θέση στη γενική κατάταξη έπειτα από απρόσμενο χτύπημα που δέχτηκε από έναν αντίπαλο του και έχασε την κούρσα στον ημιτελικό. Τον Αύγουστο του 2016 στους Ολυμπιακούς αγώνες της Βραζιλίας κατέλαβε την 13 θέση με επίδοση 13,47 ενώ στον προκριματικό αγώνα κέρδισε τη σειρά του με επίδοση 13,41 κάτω από δύσκολες καιρικές συνθήκες. 2015 Σεκεσφεχερβάρ, Ουγγαρία διεθνές μίτινγκ πανελλήνιο ρεκόρ ανοιχτού στίβου 13,33 2015 Πράγα, διεθνές μίτινγκ πανελλήνιο ρεκόρ Κλειστού Στίβου κατηγορία Ανδρών 7.60 2012 Ελσίνκι, Ευρωπαϊκό Πρωτάθλημα 110μ με εμπόδια 13,36 2009 Φάληρο, Μίτινγκ: 60 μ. με εμπόδια 7,68 2008 Πεκίνο, Ολυμπιακοί: 110 μ. με εμπόδια 13,46 2007 Πανελλήνιο ρεκόρ Κλειστού Στίβου κατηγορία Ανδρών 2006 Πανελλήνιο ρεκόρ Κλειστού Στίβου 2005 Πανελλήνιο ρεκόρ Κλειστού Στίβου κατηγορία Εφήβων 2004 Πανελλήνιο ρεκόρ Κλειστού Στίβου 2017 5ος Σούπερ Λίγκα 2011 3ος πρώτη κατηγορία Ευρωπαϊκό εθνικών ομάδων 2008 11ος Ολυμπιακούς Αγώνες 2008 2ος Σούπερ Λίγκα 2007 1ος Πανευρωπαϊκοί Αγώνες Νέων 2006 3ος στο Παγκόσμιο Εφήβων/Νεανίδων 2005 2ος Πανευρωπαϊκοί Ε/Ν 2003 8ος στο Παγκόσμιο Παίδων/Κορασίδων και 3ος στις Ευρωπαϊκές Ημέρες Νεότητας Προφίλ του αθλητή στον δικτυακό τόπο του ΕΑΡ